เชียงรายพบผู้ป่วยโควิด-19 รายที่ 6 เป็นลุงวัย 65 ปี กลับจากอเมริกา
เชียงราย ประกาศพบผู้ป่วยโควิด-19 รายที่ 6 เป็นชายอายุ 65 ปี ไปทำงานอยู่ที่ซีแอตเทิล สหรัฐอเมริกา กลับถึงไทยเมื่อ 19 มี.ค.ตอนนี้ยังไม่ป่วยมีผู้สัมผัส 1 รายส่งรักษาที่ รพ.เชียงรายประชานุเคราะห์เมื่อวันที่ 28 มี.ค. 63 ศูนย์ข้อมูลมาตรการแก้ไขปัญหาจากโรคติดเชื้อไวรัสโคโรนา 2019 จังหวัดเชียงราย ประกาศพบผู้ป่วยโรคไวรัสโคโรนา 2019 รายที่ 6 เป็นชายอายุ 65 ปี ไปทำงานอยู่ที่ซีแอตเทิล สหรัฐอเมริกา 1 ปี เดินทางกลับประเทศไทยเมื่อวันที่ 19 มี.ค.63 โดยสายการบิน EVA air และนั่งสายการบินไทยสมายล์ จากท่าอากาศยานสุวรรณภูมิ ถึงท่าอากาศยานแม่ฟ้าหลวงเชียงรายเวลา 20.35 น. อาศัยอยู่ที่ ต.นางแล อ.เมือง จ.เชียงราย เมื่อวันที่ 27 มี.ค.63 ผลการตรวจทางห้องปฏิบัติการให้ผลยืนยันพบเชื้อโควิด 19 และส่งต่อไปรักษาที่ รพ.เชียงรายประชานุเคราะห์ ผู้สัมผัสร่วมบ้านที่มีความเสี่ยงต่อการรับเชื้อ 1 ราย ไม่มีอาการป่วย ให้กักตัว 14 วัน ติดตามและเฝ้าระวังเจ้าหน้าที่สาธารณสุข อ.เมือง จ.เชียงราย จึงขอประกาศให้ผู้โดยสารที่มากับสายการบินไทยสมายล์ เที่ยวบินที่ WE136 กรุงเทพ-เชียงราย วันที่ 19 มี.ค.63 ออกจากสนามบินสุวรรณภูมิ เวลา 19.05 น. ถึงสนามบินนานาชาติแม่ฟ้าหลวง เวลา 20.35 น. ขอให้ไปพบเจ้าหน้าที่สาธารณสุขใกล้บ้านเพื่อรับคำแนะนำการปฏิบัติตัว.
เชียงราย ประกาศพบผู้ป่วยโควิด-19 รายที่ 6 เป็นชายอายุ 65 ปี ไปทำงานอยู่ที่ซีแอตเทิล สหรัฐอเมริกา กลับถึงไทยเมื่อ 19 มี.ค.ตอนนี้ยังไม่ป่วยมีผู้สัมผัส 1 รายส่งรักษาที่รพ.เชียงรายประชานุเคราะห์
โควิด-19,ไวรัสโคโรนา,ไวรัสโคโรน่า,ผู้ป่วยโควิด-19,เชียงราย,คนไทยกลับจากสหรัฐ,รพ.เชียงรายประชานุเคราะห์,ข่าวทั่วไป